Bortida Shvetsiya mudofaa vaziri bo‘lgan samolyot yo‘lovchilari bomba haqidagi xabardan so‘ng evakuatsiya qilindi

Bortida Shvetsiya mudofaa vaziri Peter Xultkvist bo‘lgan samolyot yo‘lovchilari Luleo shahridan uchish arafasida havo kemasidagi portlovchi qurilma haqidagi xabardan so‘ng evakuatsiya qilindi. Bu haqda “TASS” xabar bermoqda. 

 Peter Xultkvist.
Local nashriga ko‘ra, xabar yolg‘on bo‘lib chiqdi.
“Qo‘ng‘iroq qilgan shaxs erkak edi va ovozidan yosh ekanligi bilinib turardi. Bu telefon yordamida amalga oshirilgan o‘yinqaroqlik sifatida talqin qilindi”, — deya ma’lum qildi mahalliy politsiya.
Mamlakat mudofaa vazirligi yuz bergan hodisaga izoh berishdan bosh tortdi.